Nafarroako Gobernuaren kultura-agenda aste honetarako

BISITAK ETA IBILALDIAK

Klaustroko lanak bisitatzea
Iruñeko katedrala
Hiru ordu hauetan egiten dira bisitak: 10:00, 11:00 eta 12:00etan; ordubeteko iraupena dute bisitek, gutxi gorabehera, eta mugikortasun-arazorik ez duten 14 urtetik gorako pertsonei zuzenduta dago.
Lanean ari dira bisita egiten den bitartean, eta, horregatik, 15 pertsona gehienez hartuko ditu txanda bakoitzak. 14 urtetik gorakoak izan beharko dute bisitariek, eta mugikortasun-arazorik ez izan, obra-aldamio batera igo beharko baitute.  Oinetako erosoak eramatea gomendatzen da, takoirik gabe betiere. 
Martxoaren 18an eta apirilaren 15 eta 29an, euskaraz izango dira bisitak. 
Iruñeko katedraleko klaustro gotikoa zaharberritzeko lanak bidearen erdira hurbiltzen ari dira, ia urte eta erdia baitaramate lanean jarraian.
Fase berri bat hasiko da orain, multzoko hego-ekialdeko angelua zaharberrituko duena, konplexu eta zailenetako bat. Sánchez de Asiáinen hilobia (2012an zaharberritu zen), “Ate Ederra” deitzen dena eta Gagesko kondearen hilobia daude han, besteak beste. 11 hilabete inguruko iraupena du proiektuak.

HAURRENTZAKO AISIA

Ongi etorri ipuinetara
Nafarroako Liburutegia. Haurrentzako aretoa
Asteazkena / 18:00etan.
Saioa euskaraz.
Boz gorako irakurraldia
Sarrera: librea, aretoa bete arte.
Jarduera boluntarioekin egiten da. Eman izena.

KONFERENTZIAK

Del estado mental al estado de presencia
Nafarroako Liburutegia. Proiekzio-aretoa
Asteartea / 18:00etan.
Izenburua: El camino espiritual: del estado mental al estado de presencia
Zikloa: Espiritualtasunaren koloreak: tradizio espiritual desberdinetatik betetasunean bizitzeko jakinduria-gakoak aztertu nahi ditu programak.
Hizlaria: Enrique Martínez Lozano
Sarrera librea, aretoa bete arte. Prezioa: doakoa

KONTZERTUAK

San Petersburgoko Mariinsky Antzokiko Orkestra
Baluarte (Areto Nagusia)
Astelehena / 20.00etan
Iruñeko Orfeoiarekin. Zuzendaria: Valery Gergiev
Gergieven eta Mariinsky Antzokiko haren orkestraren eta Iruñeko Orfeoiaren arteko elkarlanaren esparruan, beste aukera bat izango dugu berebiziko orkestra eta abesbatza bikain bat entzuteko, Europako musikaren historian jada sartuta dagoen zuzendari baten agindura. Eta oraingoan, XX. mendeko errusiar musikako lan nabarmenenetako batez gozatzeko aukera emango digute: Alexander Nevsky kantata. Prokofievek ondu zuen, Eisensteinen izenburu bereko filmerako jatorrian idatzi zuen musikatik abiatuta. Neva ibaian Alexander tsarraren eta Suediako osteen artean izan zen guduan arreta jarrita, kantata indar handikoa eta edertasun inarroslekoa da, lan biribila, ikusgarria, lazgarria. Programa osatzeko, Mahlerren 5. Sinfonia interpretatuko dute.

Hamelin-go txirularia
Baluarte (Ganbera Aretoa)
Larunbata /18.00etan
Igandea / 12.00etan
Grimm anaien ipuin ezagunean oinarritutako Hamelingo Txirularia Iñigo Casalík egindako lehendabiziko lana eta Nafarroako Ganbera Operak aurkeztu zuen lehena da. Orain, proiektu hura aurkeztu eta urte batzuk ondoren, Hamelingo Txirularia-ren bertsio berritua proposatzen du NGO-k. Bertan Umorez betea, NGOren proposamenak ipuinetik istoriora darama, kantuaren, musikaren, argiztapenaren eta eszenografiaren bidez, besteak beste, traizioa, gezurra, onberatasuna eta zintzotasuna jorratzeko.

Theo Charlierren tronpeta eta pianorako “Solo de concurso”
Iruñeko Fernando Remacha auditorioa
Osteguna / 18:00
Irune Herbosa tronpeta-jotzailea, Joaquín Marco kontrabaxu-jotzailea, Nekane Ibero gitarra-jotzailea eta Ana Maján biolin-jotzailea arituko dira. Lan hauek joko dituzte, hurrenez hurren: Theo Charlierren tronpeta eta pianorako “Solo de concours” ; J. B. Vanhalen kontrabaxurako kontzertuaren zatiak eta Pere Vallsen kontrabaxu eta pianorako “Suite Andaluza”-renak; eta J. Rodrigoren gitarrarako “Concierto de Aranjuez” ospetsuaren zatiak eta J. Brahmsen biolin eta pianorako 2. Sonataren zein J. S. Bachen biolin bakarlarirako 2. Partitarenak.

TAILERRAK

Jabetza intelektualaren eskubideei buruzko aholkularitza
Huarte Arte Garaikideko Zentroa
steguna / 17.00etan 
Egile-eskubideei eta bestelako ukiezinei buruzko aholkularitza juridikoa, Intangia elkartearen lankidetzan. Hilean behin eskaintzen da zerbitzua, ostegunarekin, 17:00etatik 20:00etara, Huarte Zentroan.  
Gainerako ostegunetan, aldiz, on-line eskaintzen da.
Edonola ere, hitzordua eskatu behar da aldez aurretik: info@intangia.es helbidean edo 948 32139 telefonoan.

Habitación: Siete - Zazpi
Huarte Zentroa
Ostiraletan 17:00etatik, 20:00etara.
Larunbata eta igandetan 11:00etatik, 14:30era
“Habitación” erakusketa gune iraunkor bat da, prozesu artistikoetan eta publikoarekin partekatzeko moduetan jartzen duena indarra. “Habitación” guneko proiektuetara artistak gonbidatzen dira elkarlanean aritzeko, eta lana erakusteko prozesu moduan lantzeko. Astebururo irekitzen da herritarrentzat
Habitación: Siete-Zazpi, 2017an Nafarroako Gobernuak eta Uharte Zentroak sustatutako Arte plastikoen eta ikusikoen produkziorako laguntzak jaso zituzten proiektu hautatuei zuzendua dago. Bertan parte hartuko duten artistak: Jabier Villarreal, Maite Velaz, Txo!?, Ione Atenea, Itziar Markiegi, Estitxu Otermin eta Taxio Ardanaz izango dira.

ZINEMA

Gatibuak (Angela Pope)
Nafarroako Filmoteka
Asteartea / 20.00etan
Bere ezkontzak porrot egin eta gero, Rachel Clifford-ek dentista gisa lan berria hasten du bere hiriko espetxean. Philip Chaney ezagutzen du bertan, bere zigorra betetzear dagoen presoa. Azken sei urteetan, Philipek ez du bisita bakar bat izan eta, hori dela eta, dentista gaztearen presentziak arraro sentiarazten du.  Chaney jaunaren inguruan pizten zaion interesak neskaren mundua eraldatzen du. Eguneroko bizitzan, euren sentimenduak ezkutatzen saiatzen dira biak. 
Captives, Erresuma Batua, 1994)

Gilda (Charles Vidor)
Nafarroako Filmoteka
Asteazkena / 20.00etan
Pelikula honek ospea eman zion Rita Hayworth-i. Zintaren soinu bandak, aktoreak abesten dituen Nire maitea eta Put the Blame on Mame bezalako kantuak biltzen ditu.Bigarren abesti hori kantatzerakoan, aktoreak modu sentsualean eskularru bat kentzen du. 
Hainbeste urte eta gero, pelikula honek misterioa mantentzea lortu du. Film ederra da, eta hasiera batean ematen duena baino konplexuagoa ere bada. Bere azpian dagoen kondaira ulertzeko eta zinema modernoaren alorrean lehen mailako lana dela ikusteko, begi zorrotzekin ikusi behar da.

Pedro Osinagaren omenez
Nafarroako Filmoteka
Osteguna / 20.00etan
Aurreko abenduaren 29ean Pedro Osinaga aktore nafarra hil zen (Iruñea, 1936).
Batez ere antzerkiari egon zen lotuta, baina film askotan ere parte hartu zuen Osinagak. Madrilen kantatzen ikasi zuen. Hasierako urteetan zarzueletan lan egin zuen eta beranduago komedia musikalei, aldizkariei (Ven y ven … al Eslava (1958) arrakastatsua, adibidez, Tony Leblanc-ekin batera) eta komedia dramatikoei ekin zien. Bere ibilbideko arrakastarik handiena Sé infiel y no mires con quién (1972-1984) antzezlanarekin jaso zuen, 10.000 aldiz antzeztu baitzuten. 

Nosferatu
Baluarte (Areto Nagusia)
Ostirala / 20.00etan
Izuaren Sinfonia zuzenean.
NAFARROAKO ORKESTRA SINFONIKOA
Zuzendaria: José María Sánchez-Verdú
Akordeoia: Iñaki Alberdi
1922an F.W. Murnauk zuzendutako Nosferatu zeluloidearen historian banpiroen lehen filma da eta Bram Stokerren Drácularen jatorrizko historiarekin zerikusia duen lehenengoa. Baluarten izango dugun Nosferatu film mutuaren proiekzioan Nafarroako Orkestra Sinfonikoak José María Sánchez-Verdú musikari espainiarrak pelikula hontarako konposatutako musika zuzenean interpretatuko du, Sánchez-Verdu berak emanaldia zuzenduko duela. Bizi ezazu Izuaren Sinfonia zuzenean!